PMIndiaData/PMIndiaSum huggingface dataset:
ચેક રિપબ્લિકનાં પ્રધાનમંત્રી વાઇબ્રન્ટ ગુજરાત સમિટ 2019 (17-19 જાન્યુઆરી, 2019) માટે ભારતની મુલાકાતે

ચેક રિપબ્લિકનાં પ્રધાનમંત્રી મહામહિમ શ્રી એન્ડ્રેજ બાબીસ 17–19 જાન્યુઆરી, 2019 સુધી ભારતની સત્તાવાર મુલાકાતે છે. તેઓ વેપાર અને ઉદ્યોગ મંત્રી શ્રીમતી માર્ટા નોવાકોવા અને વિશાળ વ્યાવસાયિક પ્રતિનિધિમંડળ સાથે આવ્યા છે. પ્રધાનમંત્રી બાબીસ વાઇબ્રન્ટ ગુજરાત ગ્લોબલ સમિટમાં ચેક પ્રતિનિધિમંડળનું નેતૃત્વ કરી રહ્યાં છે. આ સમિટમાં ચેક રિપબ્લિક ભાગીદાર દેશ છે. પ્રધાનમંત્રી મોદી અને પ્રધાનમંત્રી બાબીસે 18 જાન્યુઆરીનાં રોજ સમિટની સાથે દ્વિપક્ષીય બેઠક યોજી હતી. તેમા દ્વિપક્ષીય સંબંધોનાં સંપૂર્ણ ક્ષેત્રને આવરી લીધા છે, જેમાં વાટાઘાટ દરમિયાન આંતરરાષ્ટ્રીય અને પ્રાદેશિક દ્રષ્ટિએ પારસ્પરિક હિતનાં મહત્વપૂર્ણ મુદ્દાઓ સામેલ છે. પ્રધાનમંત્રી મોદીનાં વિઝનરી લીડરશિપની પ્રશંસા કરીને ચેકનાં પ્રધાનમંત્રીએ ભારતીય અર્થતંત્રની ઝડપી વૃદ્ધિ તથા દ્વિપક્ષીય વેપાર અને રોકાણનાં સંબંધોને વધારવા માટે મોટી તકોની પ્રશંસા કરી હતી. પ્રધાનમંત્રી બાબીસે ગયા વર્ષે સપ્ટેમ્બરમાં ચેક રિપબ્લિકમાં ભારતનાં રાષ્ટ્રપતિની મુલાકાતને યાદ કરી હતી, જેમાં દ્વિપક્ષી સંબંધો માટે કેટલાક સમજૂતી કરારો થયા હતા. ચેક રિપબ્લિક હેવી મશીનરી અને સચોટ એન્જિનીયરિંગમાં અત્યાધુનિક ઉત્પાદન ટેકનોલોજીઓ ધરાવે છે. પ્રધાનમંત્રી મોદીએ ચેકની કંપનીઓને ભારતમાં ઉત્પાદન માટે ભારતીય બજારમાં રહેલી પ્રચૂર તકોનો લાભ લેવા આમંત્રણ આપ્યુ હતુ, ખાસ કરીને સંરક્ષણ, ઓટોમોટિવ અને રેલવે ક્ષેત્રમાં. ચેક પ્રધાનમંત્રીએ તેની પ્રતિષ્ઠિત સંશોધન અને વિકાસ પરિષદ માટે ભારતીય વિજ્ઞાનીનાં નોમિનેશનને આવકાર આપ્યો હતો. આ પરિષદમાં કેટલાક પ્રતિષ્ઠિત આંતરરાષ્ટ્રીય સંશોધકો સામેલ છે અને એનુ નેતૃત્વ પ્રધાનમંત્રી પોતે કરે છે. બંને પ્રધાનમંત્રીએ ગાઢ દ્વિપક્ષીય સંબંધોની પ્રશંસા કરી હતી અને બંને દેશો વચ્ચેનાં સંબંધોને ઉચ્ચ સ્તરે લઈ જવા પર્યાપ્ત પગલા લેવાનો નિર્ણય કર્યો હતો. આ મુલાકાત દરમિયાન પ્રધાનમંત્રી બાબીસ 19 જાન્યુઆરીનાં રોજ ભારતના પ્રધાનમંત્રીને મળશે. તેઓ પૂણેમાં કાર્યરત કેટલીક ચેક કંપનીઓની મુલાકાત પણ લેશે અને પૂણેમાં સિમ્બાયોસિસ યુનિવર્સિટીમાં સેન્ટર ફોર યુરોપિયન સ્ટડીઝનું ઉદઘાટન કરશે.
પ્રધાનમંત્રી અને ઇન્ડોનેશિયાનાં રાષ્ટ્રપતિએ ટેલીફોન પર ચર્ચા કરી

પ્રધાનમંત્રી શ્રી નરેન્દ્ર મોદીએ આજે ઇન્ડોનેશિયાના રાષ્ટ્રપતિ મહામહિમ જોકો વિડોડો સાથે ફોન પર વાત કરી હતી. બંને નેતાઓએ એશિયા અને દુનિયામાં કોવિડ-19 રોગચાળાના પ્રસાર વિશે વિચારોનું આદાનપ્રદાન કર્યું હતું. ઇન્ડોનેશિયાના રાષ્ટ્રપતિએ ઇન્ડોનેશિયાને પૂરાં પાડેલા ફાર્માસ્યુટિકલ ઉત્પાદનો બદલ ભારત સરકારની પ્રશંસા કરી હતી. પ્રધાનમંત્રી એમને ખાતરી આપી હતી કે, ભારત બંને દેશો વચ્ચે તબીબી ઉત્પાદનો કે વેચાણ થતી અન્ય ચીજવસ્તુઓનો પુરવઠામાં વિક્ષેપ નિવારવા શક્ય શ્રેષ્ઠ કામગીરી કરશે. નેતાઓએ એકબીજાનાં દેશોમાં ઉપસ્થિત પોતપોતાના નાગરિકો સાથે સંબંધિત મુદ્દાઓ પર ચર્ચા કરી હતી અને સંમતિ વ્યક્ત કરી હતી કે, આ સંબંધમાં શક્ય તમામ સુવિધાઓ સુનિશ્ચિત કરવા એમની ટીમો એકબીજાના સંપર્કમાં રહેશે. પ્રધાનમંત્રીએ એ હકીકત પર ભાર મૂક્યો હતો કે, ઇન્ડોનેશિયા ભારતનાં નજીકમાં વિસ્તૃત પડોશમાં દરિયાઈ પાર્ટનર દેશ છે અને દ્વિપક્ષીય સંબંધની ક્ષમતા બંને દેશોને રોગચાળાની અસરો સામે લડવામાં મદદરૂપ થશે. તેમણે મહામહિમ રાષ્ટ્રપતિ વિડોડો અને ઇન્ડોનેશિયાનાં મૈત્રીપૂર્ણ લોકોને પવિત્ર રમઝાન મહિનાની શુભેચ્છા પણ વ્યક્ત કરી હતી.
પ્રધાનમંત્રીની આફ્રિકી વ્યાપાર મંત્રિઓ સાથે અનૌપચારિક વાતચીત

પ્રધાનમંત્રી શ્રી નરેન્દ્ર મોદીએ આજે (23 ઓક્ટોબર, 2015) સાંજે આફ્રીકાના વ્યાપાર મંત્રિયો સાથે અનોપચારિક વાતચીત કરી. આ મંત્રી ચૌથા ભારત-આફ્રિકા વ્યાપાર મંત્રિયોની બેઠકમાં ભાગ લેવા માટે નવી દિલ્હીમાં હતા, જે આજે દિવસે યોજાઈ હતી. આ અવસર પર વાણિજ્ય અને ઉદ્યોગ રાજ્યમંત્રી (સ્વતંત્ર હવાલો) શ્રીમતી નિર્મલા સીતારમણ પણ ઉપસ્થિત હતા.
પ્રધાનમંત્રીએ આંતરરાષ્ટ્રીય સૌર ગઠબંધનની પ્રથમ મહાસભાનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે વિજ્ઞાન ભવનમાં આંતરરાષ્ટ્રીય સૌર ગઠબંધનની પ્રથમ મહાસભાનું ઉદઘાટન કર્યું હતું. આ જ કાર્યક્રમમાં આઇઓઆરએ પુનઃપ્રાપ્ય ઊર્જાની બીજી મંત્રીમંડળીય બેઠક અને બીજી ગ્લોબલ રિ-ઇન્વેસ્ટ (રિન્યૂએબલ એનર્જી ઇન્વેસ્ટર્સ મીટ એન્ડ એક્ષ્પો)નું ઉદઘાટન પણ થયું હતું. આ કાર્યક્રમમાં સંયુક્ત રાષ્ટ્રનાં મહાસચિવ શ્રી એન્ટોનિયો ગુટેરેજ઼ ઉપસ્થિત રહ્યા હતા. અહીં ઉપસ્થિત લોકોને સંબોધતા પ્રધાનમંત્રીએ કહ્યું હતું કે, છેલ્લાં 150થી 200 વર્ષમાં માનવજાત ઊર્જાની જરૂરિયાત પૂરી કરવા માટે અશ્મિભૂત ઇંધણ પર નિર્ભર થઈ ગઈ છે. તેમણે જણાવ્યું હતું કે, કુદરતે હવે સૌર, પવન અને જળ જેવા વિકલ્પો પ્રસ્તુત કર્યા છે, જે ઊર્જાનાં વધારે સ્થાયી સમાધાનો આપે છે. આ સંદર્ભમાં તેમણે આત્મવિશ્વાસ વ્યક્ત કર્યો હતો કે, જ્યારે ભવિષ્યમાં લોકો 21મી સદીમાં માનવજાતનાં કલ્યાણ માટે સ્થાપિત થયેલી સંસ્થાઓની વાત કરશે, ત્યારે એમની યાદીમાં આંતરરાષ્ટ્રીય સૌર ગઠબંધન ટોચ પર હશે. તેમણે કહ્યું હતું કે, ઉચિત આબોહવા સુનિશ્ચિત કરવા કામ કરવા માટેનો આ શ્રેષ્ઠ મંચ છે, ભવિષ્યમાં ઊર્જાનાં મુખ્ય સપ્લાયર તરીકે ઓપેક (પેટ્રોલિયમ નિકાસકર્તા દેશોનું સંગઠન)નું સ્થાન આંતરરાષ્ટ્રીય સૌર ગઠબંધન લઈ શકે છે. પ્રધાનમંત્રીએ જણાવ્યું હતું કે, હવે ભારતમાં પુનઃપ્રાપ્ય ઊર્જાનાં ઉપયોગમાં વધારાની અસર દેખાય છે, ભારત કાર્યયોજના મારફતે પેરિસ સમજૂતીનાં લક્ષ્યાંકો પૂર્ણ કરવા કામ કરે છે, અમે વર્ષ 2030 સુધીમાં ભારતની ઊર્જાની કુલ જરૂરિયાતોનો 40 ટકા હિસ્સો બિનઅશ્મિભૂત ઇંધણ આધારિત સ્રોતો દ્વારા પેદા કરવાનો લક્ષ્યાંક નિર્ધારિત કર્યો છે આથી ભારત હવે ‘ગરીબ દેશમાંથી ઊર્જાવંત રાષ્ટ્ર’નાં નવા આત્મવિશ્વાસ સાથે વિકાસનાં માર્ગે અગ્રેસર છે. પ્રધાનમંત્રીએ જણાવ્યું હતું કે, વીજળીનાં ઉત્પાદનની સાથે વીજળીનો સંગ્રહ પણ મહત્ત્વપૂર્ણ છે. આ સંદર્ભમાં તેમણે રાષ્ટ્રીય ઊર્જા સંગ્રહ અભિયાનનો ઉલ્લેખ કર્યો હતો. તેમણે જણાવ્યું હતું કે, આ અભિયાન અંતર્ગત સરકાર માગને આધારે સર્જન, સ્વદેશી ઉત્પાદન, નવીનતા અને ઊર્જાનાં સંગ્રહ પર ધ્યાન કેન્દ્રિત કરે છે. પ્રધાનમંત્રીએ કહ્યું હતું કે, સૌર અને પવન ઊર્જા ઉપરાંત ભારત બાયોમાસ, બાયોફ્યુઅલ (જૈવઇંધણ) અને બાયોએનર્જી (જૈવિક ઊર્જા) પર કામ કરે છે, ભારતની પરિવહન વ્યવસ્થાને સ્વચ્છ ઇંધણ આધારિત બનાવવા પ્રયાસો થઈ રહ્યાં છે, ભારત સરકારે જૈવિક કચરાને જૈવઇંધણમાં પરિવર્તિત કરવાનો પડકાર ઝીલી લીધો છે અને એને વિકાસ કરવાનો અવસર બનાવી લીધી છે.
પ્રધાનમંત્રી ગરીબ કલ્યાણ યોજના (તબક્કો ચોથો) હેઠળ એનએફએસએના લાભાર્થીઓને વધુ પાંચ માસ માટે એટલે કે જુલાઇથી નવેમ્બર, 2021 સુધી વધારાના અનાજની વધુ ફાળવણીને કેન્દ્રીય મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં પ્રધાનમંત્રી ગરીબ કલ્યાણ યોજના (તબક્કો ચોથો) હેઠળ નેશનલ ફૂડ સિક્યોરિટી એક્ટ (એનએફએસએ) (અંત્યોદય અન્ન યોજના અને અગ્રતા પરિવારો) ડાયરેક્ટ બેનિફિટ ટ્રાન્સફર (ડીબીટી) હેઠળ આવરી લેવાયેલા સહિતના આવરી લેવાયેલા મહત્તમ 81.35 કરોડ લાભાર્થીઓને વ્યક્તિ દીઠ 5 કિલો પ્રતિ માસ, નિ:શુલ્ક વધારાના અનાજની વધુ પાંચ માસના સમયગાળા એટલે કે જુલાઈથી નવેમ્બર સુધી વધુ ફાળવણીને મંજૂરી આપી છે. ટીપીડીએસ હેઠળ પાંચ માસ સુધી વ્યક્તિ દીઠ 5 કિલો અનાજ મહત્તમ 81.35 કરોડ લોકોને મફત ફાળવવાની વધારાની મંજૂરીથી અંદાજે રૂ. 64,031 કરોડની ખાદ્ય સબસિડી થશે. આ યોજના પાછળનો સમગ્ર ખર્ચ રાજ્યો/સંઘ પ્રદેશોના કોઇ પણ યોગદાન વિના કેન્દ્ર સરકાર વહન કરી રહી છે એટલે પરિવહન, હૅન્ડલિંગ અને એફપીએસ ડિલર્સ માર્જિન ઇત્યાદિ પ્રતિના ખર્ચાને પહોંચી વળવા માટે વધારાનો રૂ. 3,234.85 કરોડનો ખર્ચ કરવાની જરૂર પડશે. આ રીતે, ભારત સરકાર દ્વારા કુલ અંદાજિત રૂ. 67,266.44 કરોડનો ખર્ચ ઉઠાવવામાં આવશે. ઘઉં/ચોખા સંદર્ભમાં ફાળવણી ખાદ્ય અને જાહેર વિતરણ વિભાગ દ્વારા નક્કી કરાશે. ખાદ્ય અને જાહેર વિતરણ વિભાગ ચોમાસુ, બરફવર્ષા ઇત્યાદિ જેવી પ્રતિકૂળ હવામાનની સ્થિતિ અને પુરવઠા સાંકળ અને કોવિડના કારણે લદાયેલા નિયંત્રણોને લીધે ઉદભવતી કાર્યવાહીની જરૂરિયાતો મુજબ પીએમજીકેએવાયના ત્રીજા અને ચોથા તબક્કા હેઠળ વિતરણ/ઉઠાવી લેવાનો ગાળો લંબાવવા અંગે પણ નિર્ણય લેશે. અનાજ સંદર્ભમાં કુલ અંદાજિત 204 એલએમટી જથ્થો બહાર જઈ શકે છે. કોરોના વાયરસના કારણે આર્થિક વિક્ષેપ પડવાના કારણે ગરીબોને જે હાડમારીનો સામનો કરવો પડે છે એ વધારાની ફાળવણી સુધારશે. આગામી પાંચ મહિનામાં વિક્ષેપને કારણે કોઇ ગરીબ પરિવારે અનાજની બિન-ઉપલબ્ધતાને કારણે વેઠવું પડશે નહીં.
મંત્રીમંડળે પોલાર સેટેલાઇટ લોંચ વ્હીકલ માર્ક-3 ને ચાલુ રાખવાના કાર્યક્રમનાં છઠ્ઠા તબક્કાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામા મળેલી મંત્રીમંડળની બેઠકે પોલાર સેટેલાઇટ લોંચ વ્હીકલ માર્ક-3 ને ચાલુ રાખવાના કાર્યક્રમના છઠ્ઠા તબક્કાને મંજૂરી આપી હતી અને 30 પીએસએલવી ઓપરેશનલ ફ્લાઇટને નાણાકીય સહાય માટેના કાર્યક્રમને પણ મંજૂરી આપી હતી. આ કાર્યક્રમ પૃથ્વીના નિરીક્ષણ, નેવિગેશન અને અવકાશ વિજ્ઞાન માટેના સેટેલાઇટના લોચિંગ માટેની જરૂરિયાતને પણ પહોંચી વળશે. તેને કારણે ભારતીય ઉદ્યોગમાં ઉત્પાદન ચાલુ રહે તેની પણ ખાતરી મળશે. આ માટે કુલ ભંડોળની જરૂરિયાત રૂ. 6131.00 કરોડની છે જેમાં 30 પીએસએલવી વ્હિકલનો પણ સમાવેશ થઈ જાય છે અને તેમાં જરૂરી સવલતોનો વ્યાપ વધારવા, કાર્યક્રમ સંચાલન અને પ્રક્ષેપણ કામગીરીનો પણ સમાવેશ થઈ જાય છે. મુખ્ય અસરો: પીએસેલવી કાર્યરત થઈ જશે તો તેનાથી ભારત પૃથ્વીના નિરીક્ષણ માટેના સેટેલાઇટના પ્રક્ષેપણ, આપત્તિ વ્યવસ્થાપન, નેવિગેશન અને અંતરિક્ષ વિજ્ઞાનમાં આત્મનિર્ભર બની જશે. પીએસએલવીનો કાર્યક્રમ ચાલુ રહેવાથી આ ક્ષમતા જળવાઈ રહેશે અને ભારત રાષ્ટ્રની જરૂરિયાત મુજબ આ જ પ્રકારના ઉપગ્રહોના પ્રક્ષેપણમાં આત્મ નિર્ભર બની જશે. પીએસએલવી ચાલુ રાખવાનો કાર્યક્રમનો છઠ્ઠો તબક્કો દર વર્ષે આઠ પ્રક્ષેપણ સાથે ઉપગ્રહ પ્રક્ષેપણની માગને પૂરી કરી શકશે. જેમાં ભારતીય ઉદ્યોગની મહત્તમ ભાગીદારી રહેશે. આ તમામ ઓપરેશનલ ફ્લાઇટ્સ 2019-2024ના સમયગાળામાં પૂરી થશે. આ કાર્યક્રમ પૃથ્વીના નિરીક્ષણ, નેવિગેશન અને અંતરિક્ષ વિજ્ઞાન માટેના ઉપગ્રહોના પ્રક્ષેપણની જરૂરિયાતને પણ પહોંચી વળશે. તેને કારણે ભારતીય ઉદ્યોગમાં ઉત્પાદન ચાલુ રહે તેની પણ ખાતરી મળશે. પીએસએલવી ચાલુ રાખવાના કાર્યક્રમને પહેલીવાર 2008માં મંજૂરી મળી હતી અને તેના ચાર તબક્કા પૂરા થયા હતા અને પાંચમા તબક્કાની કામગીરી 2019-20ના ક્વાર્ટર-2માં પૂર્ણ થાય તેવી શક્યતા છે. છઠ્ઠા તબક્કાની મંજૂરીથી 2019-20ના ક્વાર્ટર-3 અને 2023-24ના ક્વાર્ટર-1ના સમયગાળામાં ઉપગ્રહોના પ્રક્ષેપણની જરૂરિયાત પૂરી કરી શકાશે. પૂર્વભૂમિકા: પીએસએલવી એ વિવિધ ઉપગ્રહોને પ્રક્ષેપિત કરવા માટે મહત્વનું સાધન છે અને તે સન-સિન્ક્રોનોસ પોલર ઓરબિટ (એસએસપીઓ), જીઓ-સિન્ક્રોનસ ટ્રાન્સફર ઓરબિટ (જીટીઓ) અને લો અર્થ ઓરબિટ (એલઈઓ) મિશનને સફળતાપૂર્વક પાર પાડી ચૂક્યું છે. તાજેતરમાં જ 12 એપ્રિલ 2018ના દિવસે પીએસએલવી – સી41નું સફળતાપૂર્વક પ્રક્ષેપણ કરવામાં આવ્યું હતું અને આ સાથે જ પીએસએલવીની ત્રણ ડેવલપમેન્ટલ અને 43 ઓપરેશનલ ઉડાન તથા છેલ્લી 41 ઉડાનો સફળ રહી છે. પીએસએલવી રાષ્ટ્રીય ઉપગ્રહો માટે પોતાને એક મહત્વનું વ્હીકલ સાબિત કરી દીધું છે જે કોમર્શિયલ લોંચ માટે પણ ઉપયોગી થઇ શકે તેમ છે.
પ્રધાનમંત્રી 27 મેના રોજ પ્રગતિ મેદાન ખાતે ભારતના સૌથી મોટા ડ્રોન ફેસ્ટિવલ – ભારત ડ્રોન મહોત્સવ 2022-નું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 27 મે 2022ના રોજ નવી દિલ્હીના પ્રગતિ મેદાન ખાતે સવારે 10 વાગ્યે ભારતના સૌથી મોટા ડ્રોન ફેસ્ટિવલ – ભારત ડ્રોન મહોત્સવ 2022-નું ઉદ્ઘાટન કરશે. પ્રધાનમંત્રી કિસાન ડ્રોન પાઇલટ્સ સાથે પણ વાતચીત કરશે, ઓપન એર ડ્રોન પ્રદર્શનના સાક્ષી બનશે અને ડ્રોન પ્રદર્શન કેન્દ્રમાં સ્ટાર્ટઅપ્સ સાથે વાર્તાલાપ કરશે. ભારત ડ્રોન મહોત્સવ 2022 એ બે દિવસીય કાર્યક્રમ છે અને તે 27 અને 28 મેના રોજ યોજાઈ રહ્યો છે. મહોત્સવમાં સરકારી અધિકારીઓ, વિદેશી રાજદ્વારીઓ, સશસ્ત્ર દળો, કેન્દ્રીય સશસ્ત્ર પોલીસ દળો,
પ્રધાનમંત્રીએ ડેરી ક્ષેત્રે કરેલી પ્રગતિની પ્રશંસા કરી

પ્રધાનમંત્રી શ્રી નરેન્દ્ર મોદીએ ડેરી સેક્ટરની વૃદ્ધિની પ્રશંસા કરી છે, અગાઉના 63 વર્ષમાં 121 મેટ્રિક ટનની સરખામણીમાં માત્ર 8 વર્ષમાં દૂધ ઉત્પાદનમાં 83 મેટ્રિક ટનનો વધારો થયો છે. કેન્દ્રીય મંત્રી શ્રી પરષોત્તમ રૂપાલાના ટ્વીટના જવાબમાં પ્રધાનમંત્રીએ ટ્વીટ કર્યું: “આ ખાસ કરીને આનંદદાયક છે. વાઇબ્રન્ટ ડેરી સેક્ટર એ આપણી નારી શક્તિને વધુ મજબૂત બનાવવાનો એક શ્રેષ્ઠ માર્ગ છે. આવનારા સમયમાં ડેરી સેક્ટરનો વધુ વિકાસ થાય.”
પ્રધાનમંત્રીએ ડૉ. શ્યામા પ્રસાદ મુખર્જીને તેમની જયંતી પર શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખર્જીના યોગદાનને યાદ કર્યું છે અને તેમની જયંતી પર તેમને ભાવપૂર્વક શ્રદ્ધાંજલિ આપી છે. પ્રધાનમંત્રીએ ટ્વીટ કર્યું: "ડૉ. શ્યામા પ્રસાદ મુખર્જીને તેમની જયંતી પર શ્રદ્ધાંજલિ. તેઓ વ્યાપકપણે આદરણીય છે.
પ્રધાનમંત્રીએ મહારાષ્ટ્રનાં લોકોને રાજ્યનાં સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મહારાષ્ટ્રનાં લોકોને રાજ્યનાં સ્થાપના દિવસ નિમિત્તે શુભકામના પઠવી હતી. પ્રધાનમંત્રીએ કહ્યું, “મહારાષ્ટ્રના સૌ નાગરિકોને રાજ્યનાં સ્થાપના દિવસ નિમિત્તે શુભેચ્છાઓ. હું મહારાષ્ટ્રની નિરંતર પ્રગતિ અને સમૃદ્ધિ માટે પ્રાર્થના કરૂ છું. રાજ્ય નવી ઊંચાઇઓ સિદ્ધ કરે અને દેશની વિકાસ યાત્રામાં પોતાનું યોગદાન આપતું રહે તેવી મનોકામના.”
પ્રગતિના માધ્યમથી પ્રધાનમંત્રીની સમિક્ષા બેઠક

પ્રધાનમંત્રી શ્રી નરેન્દ્ર મોદીએ આજે પ્રગતિના માધ્યમથી થતી 26મી બેઠકની અધ્યક્ષતા કરી હતી. સક્રિય અને વધુ સારા શાસન તેમજ સમયબદ્ધ પ્રક્રિયાઓ માટે આઈસીટી આધારિત ‘પ્રગતિ’ એ એક બહુઆયામી મંચ છે. અત્યારસુધી થયેલી કુલ 25 પ્રગતિની બેઠકોમાં 10 લાખ કરોડ રૂપિયાથી વધુના કુલ રોકાણ ધરાવતી 227 પરિયોજનાઓની સમીક્ષા થઇ ચુકી છે. આ ઉપરાંત અનેક ક્ષેત્રોમાં લોક ફરિયાદના સમાધાન માટે પણ સમીક્ષા કરવામાં આવી છે. આજે છવ્વીસમી બેઠક દરમિયાન, પ્રધાનમંત્રીએ પોસ્ટ ઓફિસો અને રેલવેને લગતી ફરિયાદોને ઉકેલવા અને નિરાકરણ માટેની પ્રક્રિયામાં થયેલ પ્રગતિની સમીક્ષા કરી. તેમણે સમગ્ર પોસ્ટલ અને રેલવે નેટવર્કમાં ડિજિટલ વ્યવહારોના વધી રહેલા ઉપયોગ અને તેમાં પણ ખાસ કરીને ભીમ એપના માધ્યમથી ચાલતા વ્યવહારોના મહત્વ પર ભાર મુક્યો હતો. પ્રધાનમંત્રીએ રેલવે, રોડ, પેટ્રોલિયમ અને ઊર્જાનાં ક્ષેત્રની નવ માળકિય બાંધકામની પરિયોજનાઓમાં થયેલી પ્રગતિની સમીક્ષા કરી હતી. આ પરિયોજનાઓ અનેક રાજ્યોમાં ફેલાયેલી છે જેમ કે હરિયાણા, રાજસ્થાન, ગુજરાત, મહારાષ્ટ્ર, ઉત્તર પ્રદેશ, ઓડીશા, બિહાર, ઝારખંડ, પશ્ચિમ બંગાળ, તેલંગાણા, તમિલનાડુ અને આંધ્રપ્રદેશ. આ પરિયોજનાઓમાં પશ્ચિમ ડેડીકેટેડ ફ્રેઇટ કોરીડોર અને ચારધામ મહામાર્ગ વિકાસ પરિયોજનાઓનો સમાવેશ થાય છે. પ્રધાનમંત્રીએ અમૃત મિશનના અમલીકરણમાં થયેલી પ્રગતિની સમીક્ષા કરી હતી. તેમણે લક્ષિત પીડીએસ ઓપરેશનના એન્ડ-ટુ-એન્ડ કમ્પ્યુટરાઈઝેશન માટેના કાર્યક્રમની પણ સમીક્ષા કરી હતી.
પ્રધાનમંત્રીએ વીર સાવરકરને તેમની પુણ્યતિથિ પર શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ સ્વાતંત્ર્ય સેનાની વીર સાવરકરને તેમની પુણ્યતિથિ પર શ્રદ્ધાંજલિ આપી છે. એક ટ્વિટમાં, પ્રધાનમંત્રીએ કહ્યું; " બલિદાન અને દ્રઢતાના પ્રતિક મહાન સ્વાતંત્ર્ય સેનાની વીર સાવરકરજીને તેમની પુણ્યતિથિ પર વંદન,. માતૃભૂમિની સેવા માટે સમર્પિત તેમનું જીવન હંમેશા દેશવાસીઓ માટે પ્રેરણા સ્ત્રોત બની રહેશે."
વિયેતનામ રાષ્ટ્રીય સંસદના પ્રમુખ પ્રધાનમંત્રી મોદીને મળ્યાં

પ્રધાનમંત્રી શ્રી નરેન્દ્ર મોદી આજે વિયેતનામની રાષ્ટ્રીય સંસદના પ્રમુખ મહામહિમ શ્રીમતી ન્ગુયેન થી કિમ ન્ગાનને મળ્યા હતા. આ બેઠકમાં પ્રધાનમંત્રી મોદીએ સપ્ટેમ્બર, 2016માં તેમની વિયેતનામની મુલાકાત દરમિયાન હનોઈમાં તેમની વચ્ચે અગાઉ થયેલી બેઠકને યાદ કરી હતી. તેમણે કહ્યું હતું કે, વિયેતનામની રાષ્ટ્રીય સંસદના પ્રથમ મહિલા પ્રમુખ તરીકે શ્રીમતી ન્ગાન સમગ્ર દુનિયામાં મહિલાઓ માટે પ્રેરણાસ્ત્રોત છે. પ્રધાનમંત્રીએ ભારત અને વિયેતનામ વચ્ચે સંસદીય આદાનપ્રદાનમાં વૃદ્ધિને આવકારી હતી તથા બંને દેશોના યુવાન સાંસદો માટે આદાનપ્રદાન કાર્યક્રમને સંસ્થાગત સ્વરૂપ આપવાની અપીલ કરી હતી. પ્રધાનમંત્રી મોદીએ જણાવ્યું હતું કે, આજે હસ્તાક્ષર થયેલા અણુ ઊર્જાના શાંતિપૂર્ણ ઉપયોગમાં સહકાર પર દ્વિપક્ષીય સમજૂતી ભારત અને વિયેતનામ વચ્ચે વિસ્તૃત વ્યૂહાત્મક ભાગીદારીને મજબૂત કરશે.
પ્રધાનમંત્રીએ મોરેશિયસના પ્રધાનમંત્રી મહામહિમ પ્રવિંદ કુમાર જુગનૌથને સર અનીરૂદ જુગનૌથ માટે સાંત્વના આપવા ટેલિફોનિક સંવાદ કર્યો

પ્રધાનમંત્રી શ્રી નરેન્દ્ર મોદીએ મોરેશિયસના પ્રધાનમંત્રી મહામહિમ પ્રવિંદ કુમાર જુગનૌથ સાથે તેમના પિતા સર અનીરુદ જુગનૌથના નિધન અંગે સાંત્વના આપવા ટેલિફોન પર વાતચીત કરી. પ્રધાનમંત્રીએ સર અનીરૂદના મોરેશિયસમાં લાંબા જાહેર જીવનને યાદ કર્યુ હતુ જે દરમિયાન તેમણે અનેક વર્ષો સુધી પ્રધાનમંત્રી અને રાષ્ટ્રપતિ એમ બંને પદ પરથી સેવા આપી હતી. ભારતમાં અને ખાસ કરીને તમામ રાજકીય દળોમાં સર અનીરુદ માટેનાં ભરપૂર સન્માનનો ખાસ ઉલ્લેખ કરીને પ્રધાનમંત્રીએ મોરેશિયસ સાથેની ભારતની અતિ વિશિષ્ટ મિત્રતામાં ક્રાંતિ લાવવામાં તેમની મહત્વપૂર્ણ ભૂમિકા અંગે પ્રશંસા કરી હતી. તેમને ‘ગૌરવશાળી પ્રવાસી ભારતીય’ ગણાવીને, પ્રધાનમંત્રીએ કહ્યું હતું કે ભારતને સર અનીરુદને પ્રવાસી ભારતીય સન્માન અને પદ્મ વિભૂષણ એમ બંનેથી સન્માનિત કરવાનો લહાવો મળ્યો છે. બંને નેતાઓએ સર અનિરૂદની સ્થાયી વિરાસતની સ્મૃતિમાં વિશેષ દ્વિપક્ષીય સંબંધોને વધુ મજબૂત અને ગાઢ બનાવવા માટે ખુદને પ્રતિબદ્ધ કર્યા હતા.
આંતરરાષ્ટ્રીય ગ્રાહક સુરક્ષા પરિષદમાં પ્રધાનમંત્રીનાં વક્તવ્યનો મૂળપાઠ

મંત્રીમંડળના મારા સહયોગી શ્રી રામ વિલાસ પાસવાનજી, શ્રી સી. આર. ચૌધરીજી, યુએનસીટીએડી (અંકટાડ)ના મહા સચિવ ડૉ. મુખીસા કીટુયીજી, અને અહિયાં ઉપસ્થિત અન્ય મહાનુભવો, સૌથી પહેલા આપ સૌને ગ્રાહક સુરક્ષા જેવા મહાન વિષય પર આંતરરાષ્ટ્રીય પરિષદનાં આયોજન માટે ખુબ ખુબ અભિનંદન આપું છું. આ કાર્યક્રમમાં દક્ષિણ એશિયા, દક્ષિણ પૂર્વ એશિયા અને પૂર્વ એશિયાના અનેક દેશોના પ્રતિનિધિઓ પણ આજે આપણી વચ્ચે સામેલ છે. હું આપ સૌનું આ કાર્યક્રમમાં હૃદયપૂર્વક ખુબ ખુબ સ્વાગત કરું છું. દક્ષિણ એશિયામાં આપણી રીતનું આ સૌપ્રથમ આયોજન છે. હું યુએનસીટીએડી (
મેડ્રીડમાં પ્રમુખ મારિઆનો રાજોય સાથે પ્રધાનમંત્રીની વાટાઘાટ, ભારત અને સ્પેન વચ્ચે સાત કરારોની આપ-લે થઈ

પ્રધાનમંત્રી શ્રી નરેન્દ્ર મોદીએ આજે મેડ્રીડમાં સ્પેનિશ સરકારના પ્રમુખ મારિઆનો રાજોય સાથે વાર્તાલાપ કર્યો હતો. વાતચીતના પ્રારંભે પ્રધાનમંત્રીએ જણાવ્યું કે આજનો વાર્તાલાપ બંને દેશો વચ્ચેનું જોડાણ આગળ ધપાવવામાં લાંબે ગાળે ફાયદાકારક નીવડશે. પ્રધાનમંત્રીએ કહ્યું કે એક બીજા સાથે જોડાયેલી અને પરસ્પર આધારિત દુનિયામાં સ્પેન અને ભારત સાથે મળીને પરસ્પરના લાભ તથા દુનિયાના વ્યાપક હિતમાં કામ કરી શકે તેમ છે. તેમણે પ્રમુખ રાજોયને દીર્ઘદ્રષ્ટી ધરાવતા આગેવાન તરીકે ઓળખાવ્યા હતા. પ્રધાનમંત્રીએ કહ્યું કે ભારત અને સ્પેન બંને આતંકવાદના અભિશાપનો ભોગ બનેલા છે અને બંને દેશો તેની સામે લડી લેવામાં ધ્યાન આપે છે. પ્રધાનમંત્રીએ કહ્યું કે ભારત અને સ્પેન બંને દેશ જોમપૂર્વક આર્થિક સુધારા હાથ ધરવામાં લાગેલા છે. તેમણે કહ્યું કે બંને દેશો વચ્ચે માળખાગત સુવિધાઓ, રેલવેઝ, અને સ્માર્ટ સીટીઝ ક્ષેત્રે સહયોગની વ્યાપક શક્યતાઓ છે. પ્રધાનમંત્રીએ કહ્યું કે “નૂતન ભારત ” ના વિઝનને નવી “ગતિશિલતા” સાથે વેગ આપવામાં આવશે બંને દેશો વચ્ચે 7 કરારોની આપ-લે કરાઈ હતી અને આ કરારો હેઠળ ઊર્જા, સુરક્ષા અને નાગરિક ઉડ્ડયન જેવા વિષયોને આવરી લેવામાં આવ્યા હતા. તે પછી પ્રધાનમંત્રી મોદી સ્પેનિશ ચીફ એક્ઝિક્યુટિવ ઓફિસરો (
આંબેડકર જયંતી પર પ્રધાનમંત્રી છત્તીસગઢની મુલાકાત લેશે, આયુષ્માન ભારતના પ્રારંભ સાથે આરોગ્ય અને કલ્યાણ કેન્દ્રનું ઉદઘાટન કરશે.

આવતીકાલે (14 એપ્રિલ, 2108) આંબેડકર જયંતીના અવસરે પ્રધાનમંત્રી શ્રી નરેન્દ્ર મોદી છત્તીસગઢના મહત્વાકાંક્ષી જીલ્લા બીજાપુરની મુલાકાત લેશે. તેઓ આરોગ્ય અને કલ્યાણ કેન્દ્રનું ઉદઘાટન કરશે, એ સાથે જ કેન્દ્ર સરકારના મહત્વાકાંક્ષી સ્વાસ્થ્ય સુરક્ષા કાર્યક્રમ – આયુષ્માન ભારતનો પ્રારંભ થશે. પ્રધાનમંત્રી બીજાપુર જીલ્લામાં જંગલા વિકાસ કેન્દ્રની પણ મુલાકાત લેશે. એક કલાક ના સમય દરમિયાન તેઓ અનેક લોકો સાથે ચર્ચા વિચારણા કરશે અને અનેક વિકાસ કાર્યો અંગે તેમને અવગત કરાવવામાં આવશે. આરોગ્ય અને કલ્યાણ કેન્દ્રના ઉદઘાટન પ્રસંગે તેઓ આશા વર્કર બહેનો સાથે વાતચીત કરશે. તેઓ આદર્શ આંગણવાડી કેન્દ્રની મુલાકાત લેશે અને આંગણવાડી કાર્યકર્તાઓ સાથે તેમજ પોષણ અભિયાનના લાભાર્થી બાળકો સાથે વાતચીત કરશે. તેઓ હાટ બજાર સ્વાસ્થ્ય કિયોસ્કની પણ મુલાકાત લેશે અને સ્વાસ્થ્ય કર્મચારીઓ સાથે ચર્ચા કરશે. તેઓ જંગલા ખાતે એક બેંકની શાખાનું ઉદઘાટન કરશે અને મુદ્રા યોજના અંતર્ગત પસંદ કરાયેલા લાભાર્થીઓને ધિરાણ મંજુરી પત્રોનું વિતરણ કરશે. તેઓ ગ્રામ્ય બીપીઓ કર્મચારીઓ સાથે પણ વાતચીત કરશે. પ્રધાનમંત્રી ત્યારબાદ જાહેર સભાના સ્થળે આવી પહોંચશે. તેઓ વન-ધન યોજનાનો પ્રારંભ કરાવશે, જે આદિવાસી સમૂહોને સશક્ત બનાવવા પર કેન્દ્રીત છે. આ યોજના લઘુત્તમ ટેકાના ભાવે ગૌણ વન્ય ઉત્પાદનોનું વેચાણ કરવા માટે એક તંત્ર અને એમએફપી માટે એક ગુણવત્તા શ્રૃંખલાના વિકાસનું લક્ષ્ય છે. વીડિયો કોન્ફરન્સના માધ્યમથી પ્રધાનમંત્રી ભાનુપ્રતાપપુર-ગુડુમ રેલ્વે લાઈન દેશને સમર્પિત કરશે. તેઓ દલ્લી રજહરા અને ભાનુપ્રતાપપુર વચ્ચે ચાલનારી એક ટ્રેનને લીલી ઝંડી દર્શાવી પ્રસ્થાન કરાવશે. તેઓ બીજાપુર દવાખાના ખાતે એક ડાયાલીસીસ કેન્દ્રનું પણ ઉદઘાટન કરશે. પ્રધાનમંત્રી ઉગ્ર વામપંથ પ્રભાવિત (એલડબ્લ્યુઈ) વિસ્તારોમાં પ્રધાનમંત્રી ગ્રામ્ય સડક યોજના અંતર્ગત 1988 કિલોમીટરના રસ્તાનું નિર્માણનું ભૂમિપૂજન કરશે, ઉપરાંત એલડબ્લ્યુઈ વિસ્તારોમાં અન્ય માર્ગ જોડાણ પરિયોજનાઓ, બીજાપુરની પાણી પુરવઠા યોજના તથા બે પુલોનો શિલાન્યાસ કરાવશે. તેઓ જન મેદનીને સંબોધન પણ કરશે.
પીએમએ મધ્યપ્રદેશમાં બસ દુર્ઘટનાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશના ધારમાં બસ દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ ટ્વીટ કર્યું; "મધ્યપ્રદેશના ધારમાં બસ દુર્ઘટના દુઃખદ છે. મારા વિચારો તે લોકો સાથે છે જેમણે તેમના પ્રિયજનોને ગુમાવ્યા છે. બચાવ કાર્ય ચાલી રહ્યું છે અને સ્થાનિક અધિકારીઓ અસરગ્રસ્તોને તમામ શક્ય સહાય પૂરી પાડી રહ્યા છે: પીએમ"
પ્રધાનમંત્રીએ પવિત્ર રમઝાન મહિનાના પ્રારંભે લોકોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ પવિત્ર રમઝાન મહિનાના પ્રારંભે પોતાની શુભેચ્છાઓ વ્યક્ત કરી હતી. શ્રી મોદીએ એક ટ્વીટમાં કહ્યું “રમઝાન જરૂરિયાતમંદોની અને ગરીબોની સેવાનો મહત્વનો સંદેશો આપે છે. તે સમાનતા, ભાઈચારો અને કરૂણાના મહત્વને સમર્થન આપે છે.’
પ્રધાનમંત્રી શ્રીએ ભારતની સમૃદ્ધ સંગીત પરંપરાને જાળવી રાખવા અને ઉજવવાના પ્રયાસોની પ્રશંસા કરી

પ્રધાનમંત્રી શ્રી નરેન્દ્ર મોદીએ ભારતની સમૃદ્ધ સંગીત પરંપરાને જાળવી રાખવા અને તેની ઉજવણી કરવાના પ્રયાસોની પ્રશંસા કરી છે. શ્રી મોદીએ કહ્યું છે કે તે આપણા યુવાનો અને આપણી સંસ્કૃતિ વચ્ચેના જોડાણને વધુ ગાઢ બનાવશે. કાલા રામનાથના ટ્વીટના જવાબમાં પ્રધાનમંત્રી શ્રીએ કહ્યું; “અસાધારણ પ્રયાસ, ભારતની સમૃદ્ધ સંગીત પરંપરાને જાળવવા તેમજ ઉજવવા માટેના જુસ્સા અને સમર્પણનું સૂચક છે. મને ખાતરી છે કે તે આપણા યુવાનો અને આપણી સંસ્કૃતિ વચ્ચેના જોડાણને વધુ ગાઢ બનાવશે.”
પ્રધાનમંત્રી કચ્છની યાત્રા કરશે, પોલિસ મહાનિદેશકોના સંમેલનમાં ભાગ લેશે

પ્રધાનમંત્રી શ્રી નરેન્દ્ર મોદી 18 ડિસેમ્બરથી 20 ડિસેમ્બર, 2015 સુધી ગુજરાતના કચ્છ જિલ્લાની અધિકારિક યાત્રા પર હશે. પ્રધાનમંત્રી ભૂજ જશે. તેઓ ‘બાર’માં શ્યામજી કૃષ્ણ વર્માની મરણોપરાંત બહાલીના પ્રમાણપત્ર ગુજરાતના મુખ્યમંત્રી શ્રીમતી આનંદીબેન પટેલને સુપ્રત કરશે, જે લંડનની ઑનરેબલ સોસાયટી ઑફ દ ઈનર ટેંપલે પ્રદાન કર્યું છે. પ્રધાનમંત્રીને આ પ્રમાણપત્ર નવેમ્બર, 2015માં બ્રિટેનની તેમની યાત્રા દરમિયાન લંડનમાં પ્રાપ્ત થયું હતું. ત્યારબાદ પ્રધાનમંત્રી ધોરડો માટે રવાના થશે. પ્રધાનમંત્રી 18 ડિસેમ્બરથી 20 ડિસેમ્બર, 2015 સુધી ધોરડોમાં પોલિસ મહાનિદેશકોના સંમેલનમાં ભાગ લેશે.
પ્રધાનમંત્રી શ્રીએ રાજસ્થાનના પૂર્વ મુખ્યમંત્રી શ્રી જગન્નાથ પહાડિયાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજસ્થાનના પૂર્વ મુખ્યમંત્રી શ્રી જગન્નાથ પહાડિયાજીના અવસાન પર દુઃખ વ્યક્ત કર્યું છે. એક ટવીટમાં પ્રધાનમંત્રીએ કહ્યું, “રાજસ્થાનના ભૂતપૂર્વ મુખ્યમંત્રી શ્રી જગન્નાથ પહાડિયાજીના નિધનથી દુઃખ થયું છે. તેમની લાંબી રાજકીય અને વહીવટી કારકીર્દિમાં, તેમણે વધુ સામાજિક સશક્તિકરણમાં નોંધપાત્ર યોગદાન આપ્યું. તેમના પરિવાર અને સમર્થકો પ્રત્યે સંવેદના. ઓમ શાંતિ "
મંત્રીમંડળે બાહ્ય અંતરિક્ષનાં શાંતિપૂર્ણ ઉપયોગ માટે ભારત અને મોરક્કો વચ્ચેનાં સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને બાહ્ય અંતરિક્ષનાં શાંતિપૂર્ણ ઉપયોગ માટે ભારત અને મોરક્કો વચ્ચે સમજૂતીની જાણકારી આપવામાં આવી છે. આ સમજૂતી પર બેંગાલુરુમાં 19 સપ્ટેમ્બર, 2018નાં રોજ હસ્તાક્ષર થયાં હતાં. મુખ્ય વિશેષતાઓ: આ સમજૂતી પૃથ્વીનાં દૂર સંવેદનશીલ, સેટેલાઇટ સંચાર, સેટેલાઇટ આધારિત નેવિગેશન, અંતરિક્ષ વિજ્ઞાન તથા ગ્રહોની શોધ, અંતરિક્ષ વિજ્ઞાન અને અંતરિક્ષ વ્યવસ્થાઓ તથા ગ્રાઉન્ડ સિસ્ટમ, અંતરિક્ષ ટેકનોલોજીની ઉપયોગિતા સહિત અંતરિક્ષ વિજ્ઞાન ટેકનોલોજી અને ઉપયોગિતામાં સહયોગની સંભાવનાઓમાં સહાયક બનશે. આ સમજૂતીથી એક સંયુક્ત કાર્યસમૂહ બનશે, જે આ સમજૂતીને લાગુ કરવાની સમયમર્યાદા અને ઉપાયો સહિત એક કાર્યયોજના તૈયાર કરશે. કાર્યસમૂહમાં ડીઓએસ/ઇસરો અને રોયલ સેન્ટર ફોર રિમોટ સેન્સિંગ (સીઆરટીએસ) તથા રોયલ સેન્ટર ફોર સ્પેસ રિસર્ચ એન્ડ સ્ટડીઝ (સીઆરઈઆરઆએસ) સભ્ય હશે. પૃષ્ઠભૂમિ: મોરક્કોએ 1990ની શરૂઆતમાં અંતરિક્ષનાં ક્ષેત્રમાં ભારત સાથે સહયોગ કરવા માટે રસ દાખવ્યો હતો. 1998માં ઇસરો અને સેન્ટર રોયલ ડી ટેલી સ્પેશ્યલ (સીઆરટીએસ-રોયલ સેન્ટર ફોર રિમોટ સેન્સિંગ) સ્વરૂપનું આદાન-પ્રદાન કર્યું હતું અને 1998માં અંતરિક્ષ સહયોગમાં સમજૂતી કરાર પર પારસ્પરિક સંમતિ વ્યક્ત કરી હતી. પણ મોરક્કોનાં અતિ વિશિષ્ટ વ્યક્તિઓની ભારતની યાત્રા રદ થવાથી એનાં પર કામ થઈ શક્યું નહોતું. વિદેશ મંત્રાલય તરફથી સમજૂતી કરાર પર હસ્તાક્ષરનાં પ્રયાસ સફળ થયાં નહોતા. મોરક્કોમાં ભારતનાં રાજૂદતે સરકારી સ્તર પર નવી સમજૂતી કરાર વિશે વાતચીત કરી છે અને ઇસરોની સાથે એને જોડાણ કર્યું છે. ઇસરોએ આંતર સરકારી સમજૂતી કરારનું સ્વરૂપ તૈયાર કર્યું હતું અને મોરક્કોનાં સંરક્ષણ વહીવટીનાં પ્રભારી મંત્રીની ભારત યાત્રા દરમિયાન 25 સપ્ટેમ્બર, 2018નાં સમજૂતી કરાર પર હસ્તાક્ષર કરવાનો ઇરાદો વ્યક્ત કર્યો હતો.
સિડની સંવાદ દરમિયાન પ્રધાનમંત્રીએ મુખ્ય સંબોધન કર્યું, ભારતની ટેકનોલોજી ઉત્ક્રાંતિ અને ક્રાંતિ વિશે વાત કરી

પ્રધાનમંત્રી શ્રી નરેન્દ્ર મોદીએ આજે સિડની સંવાદના ઉદ્ઘાટન પ્રસંગ દરમિયાન વીડિયો કોન્ફરન્સિંગના માધ્યમથી મુખ્ય સંબોધન આપ્યું હતું. શ્રી મોદીએ આ સંબોધન દરમિયાન, ભારતની ટેકનોલોજી ક્ષેત્રની ઉત્ક્રાંતિ અન ક્રાંતિની થીમ વિશે વાત કરી હતી. આ સંબોધન પછી ઑસ્ટ્રેલિયાના પ્રધાનમંત્રી શ્રી સ્કોટ મોર્રીસને પ્રારંભિક ટિપ્પણી કરી હતી. પ્રધાનમંત્રી શ્રી મોદીએ હિન્દ પ્રશાંત પ્રદેશ અને ઉભરી રહેલા ડિજિટલ વિશ્વમાં ભારતની કેન્દ્રીય ભૂમિકા માટેની સ્વીકૃતીની નોંધ લીધી હતી. ડિજિટલ યુગના લાભોનો ઉલ્લેખ કરતા પ્રધાનમંત્રીએ એમ પણ જણાવ્યું હતું કે, વિશ્વ સમુદ્ર પટથી સાઇબરથી માંડીને અવકાશ સુધીમાં સર્વત્ર જગ્યાએ વિવિધ ખતરાઓમાં રહેલા નવા જોખમો અને નવા સ્વરૂપના સંઘર્ષોનો સામનો પણ કરી રહ્યું છે. પ્રધાનમંત્રીએ જણાવ્યું હતું કે, “લોકશાહીની સૌથી મોટી તાકાત મુક્તતા છે. સાથે સાથે, આપણે આ મુક્તતાનો અંગત હિતો માટે દુરુપયોગ પણ ના થવા દેવો જોઇએ.” પ્રધાનમંત્રીએ જણાવ્યું હતું કે, લોકશાહી અને ડિજિટલ ક્ષેત્રના અગ્રેસર તરીકે ભારત સહિયારી સમૃદ્ધિ અને સુરક્ષાના સહભાગીઓ સાથે મળીને કામ કરવા માટે તૈયાર છે. તેમણે જણાવ્યું હતું કે, “ભારતની ડિજિટલ ક્રાંતિનાં મૂળ અમારી લોકશાહી, અમારી વસતી અને અમારા અર્થતંત્રની વ્યાપકતામાં રહેલા છે. તે અમારા ઉદ્યોગો અને યુવાનોના આવિષ્કારો દ્વારા સંચાલિત છે. અમે ભવિષ્યમાં પ્રગતિની છલાંગ ભરવા માટે ભૂતકાળના પડકારોને તકોમાં પરિવર્તિત કરી રહ્યા છીએ.” પ્રધાનમંત્રીએ ભારતમાં થઇ રહેલા પાંચ મહત્વપૂર્ણ પરિવર્તનોનો ઉલ્લેખ કર્યો હતો. જેમાં સૌથી પહેલા છે, દુનિયામાં સૌથી વ્યાપક જાહેર માહિતી ઇન્ફ્રાસ્ટ્રક્ચરનું નિર્માણ ભારતમાં થઇ રહ્યું છે. 1.3 અબજ કરતાં વધારે ભારતીયો પાસે અનન્ય ડિજિટલ ઓળખ છે, ટૂંક સમયમાં જ છ લાખ ગામડાઓને બ્રોડબેન્ડ અને દુનિયાની સૌથી કાર્યદક્ષ ચુકવણીની માળખાકીય સુવિધા